[{"text_idx": "#000002", "text": "Rahvasuu ra\u0308a\u0308gib, et presspa\u0308rmiga valmistatud ku\u0308psetised on kohevamad ja pehmemad. Tegelikult pole aga lo\u0303pptulemusel vahet."}, {"text_idx": "#000008", "text": "Pa\u0308rmitainast peab kergitama soojas ja pimedas kohas, to\u0303mbetuul vo\u0303i jahe keskkond pole head. Samuti vajab kergitamine omajagu aega. Kui tarvis, vo\u0303id retseptis antud ajast alati ka kauem kergitada \u2013 olenevalt keskkonnast vo\u0303ib kerkimisaeg varieeruda. U\u0308he soovitusena vo\u0303ib tainast kergitada 50kraadises ahjukuumuses."}, {"text_idx": "#000009", "text": "* Kas vo\u0303in pa\u0308rmitainas oleva nisujahu asendada mo\u0303ne muu jahuga?"}, {"text_idx": "#000010", "text": "Pa\u0308rmitainas on pirtsakas tainas, misto\u0303ttu ei ja\u0308a\u0308 gluteenivabade ja ta\u0308isterajahudega lo\u0303pptulemus see, mis peab. Kui soovid lo\u0303pptulemusena kohevaid ja kenasti kerkinud ku\u0308psetisi, tuleks tainas valmistada ikkagi nisujahuga. Ta\u0308isterajahu kasutades asenda sellega vaid kolmandik nisujahu kogusest. Pea meeles, et ta\u0308isterajahudega ja\u0308a\u0308b tainas rustikaalsem."}, {"text_idx": "#000011", "text": "* Kas vo\u0303i asemel tohib tainale lisada o\u0303li?"}, {"text_idx": "#000012", "text": "Vo\u0303ib, kuid vo\u0303i annab valminud ku\u0308psetisele pehmema ja siidisema maitse."}, {"text_idx": "#000013", "text": "* Kas piimaga vo\u0303i veega?"}, {"text_idx": "#000014", "text": "Oleneb, mille jaoks pa\u0308rmitainast teed. Magusad ja soolased saiakesed, kringlid ja muu selline maitsevad kordades paremini, kui tainas on tehtud piimaga. Pa\u0308rmitainast pitsatainas tuleb aga valmistada veega."}, {"text_idx": "#000016", "text": "Eelkergituseta pa\u0308rmitaina puhul on tegemist eriti lihtsa valmistamisviisiga, kus ko\u0303ik ained segatakse korraga tainaks ja pannakse sooja kohta kerkima."}, {"text_idx": "#000017", "text": "Eelkergitusega pa\u0308rmitainast kergitatakse aga kaks korda. Esmalt segatakse kokku pa\u0308rm, vedelik, pool jahukogusest ja ja\u0308etakse tainas kerkima. Pa\u0308rast esimest kerkimist lisatakse u\u0308leja\u0308a\u0308nud ained ja tainas pannakse teist korda kerkima. O\u0308eldakse, et sellisel meetodil valmistatud ku\u0308psetised ja\u0308a\u0308vad pehmemad ja siidisemad, samas, kui eelkergituseta tainast korralikult so\u0303tkuda ja see kenasti kerkib, pole lo\u0303pptulemuses suurt vahet."}, {"text_idx": "#000018", "text": "* Kas tainast vo\u0303ib mikseriga so\u0303tkuda?"}, {"text_idx": "#000019", "text": "Muidugi! See va\u0308hendab ju kokkaja vaeva, sest samal ajal, kui mikser tainast meisterdab, saab ju ta\u0308idist vo\u0303i katet ette valmistada."}, {"text_idx": "#000021", "text": "Muna kasutatakse seepa\u0308rast, et parandada taina va\u0308rvust ja ta\u0308iustada maitset. Samas teeb muna pa\u0308rmitaina ko\u0303vemaks ja ku\u0308psetised ei ole ja\u0308rgmisel pa\u0308eval enam nii pehmed kui munata valmistades."}]